Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 58/11/8803	Košice II, 5.4.2012
EEČ : 2-64-96-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Košice II
Rozhodnutie:
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	V trestnej veci vedenej proti obv. XXXXX  pre prečin podvodu podľa § 221 ods. 1 Trestného zákona, ktorého sa mala dopustiť tak, že v presne nezistenom čase v mesiaci júl 2010 v byte na ul. XXXXX vylákala od pošk. XXXXX finančnú hotovosť vo výške 40.000.-Sk /1.327,76.-€/ za účelom nákupu a obchodovania s predmetmi zo žltého kovu, pričom sa zaviazala uvedenú  finančnú čiastku vrátiť poškodenej do 31.7.2007, čo však doposiaľ neurobila a peniaze si ponechala pre vlastnú potrebu, čím tak pre pošk. XXXXX spôsobila škodu vo výške 40.000.-Sk /1.327,76.-€/, 
Právna veta:
lebo je trestné stíhanie neprípustné podľa § 9 odsek 1 písmeno a
Odôvodnenie:
	Uznesením povereného príslušníka OO PZ XXXXX - XXXXX sp. zn. ORP-XXXXX zo dňa 21.1.2011 bolo podľa § 199 ods. 1 Trestného poriadku začaté trestné stíhanie a uznesením toho istého orgánu rovnakej spisovej značky zo dňa 22.6.2011 bolo podľa § 206 ods. 1 Trestného poriadku vznesené obvinenie XXXXX  pre prečin podvodu podľa § 221 ods. 1 Trestného zákona na tom skutkovom základe ako je to uvedené vo výrokovej časti tohoto uznesenia. 
	
Z vyšetrovacieho spisu je zrejmé, že pošk. XXXXX podala trestné oznámenie dňa 6.11.2010 na Okresnú prokuratúru XXXXX, ktoré bolo z dôvodu miestnej príslušnosti odstúpené na OO PZ XXXXX - XXXXX k ďalšej realizácii. 

Podľa § 87 ods. 1 písm. e) Trestného zákona trestnosť činu zaniká uplynutím premlčacej doby, ktorá je tri roky ak ide o trestný čin, ktorého horná hranica trestnej sadzby odňatia slobody je menej ako tri roky.

Horná hranica trestnej sadzby odňatia slobody prečinu podvodu podľa § 221 ods. 1 Trestného zákona, pre ktorý bolo XXXXX vznesené obvinenie je dva roky. Z uvedeného je teda zrejmé, že premlčacia doba v danej trestnej veci uplynula v mesiaci júl 2010.

          Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.

Podľa § 9 ods. 1 písm. a) Tr. poriadku trestné stíhanie nemožno začať a ak bolo už začaté, nemožno v ňom pokračovať a musí byť zastavené ak je trestné stíhanie premlčané.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Týmto rozhodnutím nie sú dotknuté práva poškodenej na uplatnenie si nároku na náhradu škody v konaní vo veciach občiansko-právnych.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor